als_Latn dik_Latn sag_Latn
Biografia e Kryetarit
Baftjar Zeqaj lindur në Patos më 15.02.1961. Ai është i martuar dhe ka një fëmijë.
Bafjtar Zeqaj është diplomuar si inxhinier gjeolog për naftën dhe gazin në vitin 1985. Ai ka kryer një sërë specializimesh pasuniversitare në fushën e sedimentologjisë dhe ka kryer studimet Master për Administrim Publik.
Nga viti 1985- 1992 ka punuar në sektorin më të rëndësishëm për ekonominë shqiptare, atë të naftës si inxhinier në Insitutin Studimeve dhe Projektimeve të naftës në Fier. Ketu ai është vlerësuar për aftësi intelektuale e shkencore dhe ka dhënë kontribut të rëndësishëm në aplikimin e koncepteve të reja sedimentologjike në kërkim të vendburimeve të gazit në Shqipëri ku ka qenë drejtues i disa studimeve gjeologjike.
Në ndryshimet e viteve 90, angazhohet në jetën politike ku vendoset në krye të lëvizjes për reformimin e shoqërisë dhe institucioneve shqiptare. Në zgjedhjet e para pluraliste të vitit 1992 zgjidhet Kryetar i Bashkisë Patos.
Në vitet 1997-2001 zgjidhet Kryetar i Partisë Socialiste Fier, detyrë të cilën me aftesitë e shkëlqyera organizative dhe komunikuese e realizoi duke krijuar modelin e udhëheqësit politik, modern, me shpirt dhe mendje të hapur për shqetësimet e cdo qytetari pa dallim perkatësie.
Në vitet 2001-2003 mban detyrën e Prefektit të Qarkut Fier ku tregoi aftësitë e tij si shtetar duke kontribuar në demokratizimin e institucioneve.
Që prej vitit 2003 Baftjari drejton me devocion punët për modernizimin e qytetit të Fierit si Kryetar Bashkie. Qytet i cili gjatë këtyre vite qeverisje është shndërruar në një pol të rëndësishëm të zhvillimit urban dhe ekonomik. Gjithëpërfshirja, partneriteti dhe vlerësimi bazuar mbi rezultatet janë tipare dalluese të drejtimit të tij.
Pasioni i tij për artin dhe kulturën dhe përkushtimi për zhvillimin e vlerave kulturore artistike në Fier kanë bërë që ky qytet të shendërrohet në vatrën më të ngrohtë për artëdashësit dhe artistët mbarëkombëtarë.
Projektet për zhvillimin e sportit si komplekset stërvitore për futbollin ai i lojrave me dorë dhe sportet e rënda janë prioritete të punës së tij deri në vitin 2015.
Kujdesi për shtresat në nevojë është kthyer në lajtmotivin e aktivitetit të tij menaxherial në Bashkinë Fier.
Për cilësitë e tij humane, për aftësistë intelektuale, manaxheriale, për modelin udhëheqës, Baftjari ka marrë disa tituj nga Institucione kombetare dhe ndërkombëtare si: “Kaloresi i Paqes”, Cmim i “Lidershipit”, “Personazhi i vitit” etj.
lij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn